**Luggala** (irsk: *Log an Lágh*) også kjent som **Fancy Mountain** (irsk:*Fuinnse*) er et fjell i grevskapet Wicklow i Irland. Luggala ligger i den nordøstlige delen av fjellkjeden Wicklowfjellene og har utsikt til innsjøen Lough Tay, som ligger ved foten av de bratte granittklippene på Luggalas østlige side. Fjellet har en høyde på 595 meter over havet, noe som rangerer den til den 230. høyeste toppen i Irland på Arderin-skalaen. Fjellet er et populært fjell for fjellklatring og dens østlige side har mange graderte fjellklatreruter.

Luggala Lodge, Lough Tay og 20 km2 med omkringliggende land eies av Luggala Estate Ltd, et irsk selskap som til slutt eies av Romito SA, et sveitsisk selskap med globale investeringer i forkant av bevaring av miljø- og kulturarv. Godset er fra 1700-tallet da det ble utviklet av La Touche-familien, og deretter av den irske Guinness-familien fra 1937 til salget i 2019 til en italiensk greve. Godset var årsstedet for flere spillefilmer (som *Braveheart* i 1995), og TV-serier (som *Vikings* fra 2013), samt besøk av bemerkelsesverdige artister og musikere (som The Beatles og Michael Jackson).

Det er derimot ingen offentlig tilgjengelighet til godset. Tilgang til visse områder av eiendommen for fotgjengere er, når det er mulig og praktisk gjennomførbart, gitt til turgåere som respekterer det truede og skjøre økosystemet og eiendommens publiserte «atferdskodeks».

Navngivning
-----------

Historiker Liam Price har bemerket at Luggala, fra irske *Log an Lá*, «Åsgrop», også var kjent som *Fancy*, fra irsk: *Fuinnse*, som betyr «'asketre», og også som *Cloghoge* (den nærliggende elven Cloghoge renner fra innsjøen Lough Tay inn i Lough Dan). Ifølge den irske akademikeren Paul Tempan er «Prices tolkning av dette navnet [Luggala] som *Log an Lágh*, eller «Åsgrop», er tvilsom»; og påpeker at det ikke er noen bevis i noen irskspråklige ordbøker for eksistensen av begrepet «lágh». Han bemerker også at det andre begrepet «Lá» neppe er en oversettelse av «dag»; i stedet registrerer Tempan oversettelsen som uløst og oppgir den i *Irish Hill and Mountain Name*s som et dunkelt eller uklart element.

Geografi
--------

Luggala ligger i den nordøstlige delen av Wicklowfjellene, og har direkte utsikt over innsjøen Lough Tay, som ligger ved foten av bratte granittklipper på Luggalas østside; Luggalas andre bakker har en mye slakere gradient, og er stort sett dekket av lyng. Fjellet er en stort sett isolert topp, med en dyp dal mellom seg selv og sin eneste nabo, toppen av Knocknacloghoge (534 moh) umiddelbart sør. Det større massivet Djouce på 725 meter har utsikt over Luggala i retning nordøst. Luggala er den 230. høyeste toppen i Irland på Arderin-skalaen, Ettersom Luggala er under 600 meter i høyden, rangerer Luggala ikke på Vandeleur-Lynam- eller Hewitt-skalaen.

Luggala Estate
--------------

Luggala Lodge
 Utsyn nedover til Luggalas østside for kulissene til det fiktive stedet «Kattegat» til TV-serien *Vikings* på nordbredden av innsjøen Lough Tay
Fjellets klipper som er populære for fjellklatrere
Eiendommen Luggala Estate er en eiendom på 5000 hektar (også kjent som «Guinness Estate» etter Guinness-familien) utpekt som et EUs Natura 2000-habitat som et spesielt viktig verneområde (SAC) og spesialbeskyttelsesområde (SPA); den er lokalisert i et «Blue Dot» nedslagsfelt for høyvann som er utpekt under EUs rammedirektiv for vann.

I 2018 omfattet eiendommen Luggala Estate fjellene Luggala og Knocknacloghoge, hele innsjøen Lough Tay, og en del av innsjøen Lough Dan.

Godset ble utviklet av La Touche-familien, som grunnla Bank of Ireland. I 1787 bygde den velstående irske landeieren og politikeren Peter LaTouche (ca. 1775–1830), en etterkommer av franske hugenotter, den gotiske herskapsboligen Luggala Lodge (eller «Luggala-slottet»), som en stor ’jakthytte’ som han modellerte etter slottet Strawberry Hill House i London. I 1937 Luggala Estate kjøpt av Ernest Guinness (1876–1949) fra vicomte Powerscourt og ga den deretter som en bryllupsgave til datteren Oonagh i hennes andre ekteskap med Dominick Browne, 4. baron Oranmore and Browne; hun ga deretter eiendommen til sønnen Garech i 1970. Blant de framstående familiemedlemmer gravlagt på eiendommen blant annet Tara Browne, hvis død i en bilulykke i desember 1966 var en inspirasjon for Beatles-sangen «A Day in the Life».

Luggala var eid av kunstpatronen Garech Browne, tipp-tipp-tipp-oldebarnet til Arthur Guinness, fram til hans død i 2018. I 2018 utgjorde Luggala Lodge en bygning på 690,9 m2 med sju soverom, og hele eiendommen utgjorde 1521,7 m2.

Bygningene på eiendommen, blant annet Luggala Lodge, har blitt leid ut kommersielt, og har omfattet kjente gjester som Mick Jagger, The Beatles og senere Michael Jackson. Eiendommen og eiendommen har blitt brukt som lokasjon for noen filmer, som *The Hard Way* (1979), *Zardoz* (1974), *Excalibur – kongens sverd* (1981), *Braveheart* (1995) og *King Arthur* (2004), samt det historiske dramaet TV-serien *Vikings* (fra 2013), hvor den er omtalt som den fiktive landsbyen Kattegat.

I 2017, før hans død, la Browne hele eiendommen ut for salg med en prisantydning på 28 millioner euro. I 2006 hadde Browne solgt 650 haktar av eiendommen til den irske staten for 1,6 millioner euro, og den er nå en del av Wicklow Mountains Nationalpark.Sotheby’s Den 27. august 2019 rapporterte avisen *Irish Times* at boet hadde blitt solgt til en utenlandsk kjøper med en «betydelig rabatt» i forhold til prisantydningen. I oktober 2019 rapporterte flere aviser at eiendommen var kjøpt av grev Padulli di Vighignolo for en sum anslått til 20 millioner euro.

I desember 2019 sendte RTÉ, Irlands statlige allmennkringkaster, en dokumentar med tittelen *Last Days at Luggala* om Garech Brownes siste år på eiendommen fram til hans død i 2018. I januar 2020 ble en mindre del av eiendommen til Garech Browne auksjonert på Sotheby’s i London.

I mars 2020 begynte vedlikeholdet og reparasjonen av eiendommens infrastruktur med husdyr fra 1700- og 1800-tallet som omfatter nesten 50 km med steinmurer ved hjelp av Wicklows håndverkere som er kjent med datidens teknikker, som tørrmur uten bruk av mørtel.

I mai 2021 forpliktet eiendommen Luggala Estate og har påbegynt gjennomføringen av et selvfinansiert prosjekt som er planlagt over flere tiår med restaurering og fukting av gamle marker med torv. Hensikten er å bringe tilbake integriteten til habitatene og økologien som er forringet av høsting av torv, intensiv beitebruk og generell omsorgssvikt av naturen. Initiativet representerer Luggalas første reaksjon på klimasituasjonen og truslene mot biologisk mangfold, og reaktiverer en bevist naturlig prosess med karbonbinding.

Adgang
------

Utsyn ned på elven Cloghoge River på eiendommen som turfolk og fjellvandrere har fått tilgang til.
Det er ingen offentlige vei- eller innsynsrettigheter til noe av boet. Imidlertid har eiere tillatt offentlig tilgang til bestemte deler av eiendommen via den nåværende adkomstporten («bryggeporten») for fotgjengere dersom dette ikke skulle forstyrre aktivitetene og privatlivet til beboerne på eiendommen.

I 2018 satte Barbican International Corporation (BIC), en stiftelse på Guernsey eid av Guinness-familien som kontrollerte Luggala Estate, skilting med ny «privat eiendom» og en merknad på en port, kalt for «Pier gate», like ved regionalveien R759, som ofte brukes av publikum, - kalt «Pierport» – at den ville bli låst etter kl. 17:30. Handlingen førte til protester fra grupper av turgåere og fjellvandrere som fryktet å bli utestengt fra fjellet. De kom med oppfordringer til den irske staten til å kjøpe Luggala Estate – som ble tilbudt for salg av BIC-trusten for 28 millioner euro – og som var grenset på tre sider av Wicklow Mountains National Park.

Fra november 2019 har Luggala Estate Ltd gitt tilgang, når det er mulig, til bestemte områder av eiendommen til ansvarlige turgåere som respekterer en miljømessig «atferdskodeks», og skilting er fjernet.

Lough Tay (venstre), Luggala (midten), og Luggala Lodge (høyre)

Referanser
----------

1. ↑  «Luggala», *MountainViews Online Database*
2. 1 2  «Log an Lá / Luggala or Fancy Mountain», *Placenames Database of Ireland*
3. ↑  «Reclusive Italian count believed to be buyer of Luggala estate», *The Irish Times*.
4. ↑  «Filming Location Matching Luggala Estate, County Wicklow, Ireland (Sorted by Popularity Ascending)», *IMDb*
5. ↑  «Luggala: A Defining Moment In The Sixties», *A Nervy Girl's Guide*, 12. mai 2017
6. ↑  Price, Liam (1946): *The Placenames of County Wicklow*. Dublin Institute for Advanced Studies. ASIN B001F6OXDS.
7. 1 2 3   Tempan, Paul (Februar 2012): «Irish Hill and Mountain Names» (PDF), *MountainViews.ie*. s. 118.
8. 1 2 3   Dillion, Paddy (1993): *The Mountains of Ireland: A Guide to Walking the Summits*. Cicerone. ISBN 978-1852841102.
9. ↑  Stewart, Simon (2018): «Arderins + Arderin Begs: Irish mountains of 500+m with a prominence of 15+m», *MountainViews*. Sitat: «Listing selection: All summits (531) in list Arderins + Arderin Begs»
10. ↑  Stewart, Simon (Oktober 2018): «Arderins: Irish mountains of 500+m with a prominence of 30m», *MountainViews Online Database*
11. ↑  Stewart, Simon (oktober 2018): «Vandeleur-Lynams: Irish mountains of 600+m with a prominence of 15m», *MountainViews Online Database*
12. ↑   Stewart, Simon (september 2013): *A Guide to Ireland's Mountain Summits: The Vandeleur-Lynams & the Arderins*. Collins Books. ISBN 978-1-84889-164-7.
13. ↑  «Natura 2000 - Environment», *European Commission*
14. ↑  «Blue Dot Network», *U.S. Department of State*
15. ↑  «OECD and the Blue Dot Network», *OECD*
16. ↑  «Water Framework Directive», *European Commision*
17. 1 2   «Luggala Estate, Roundwood, County Wicklow, Ireland» (PDF), *Sotheby's*
18. 1 2   «Legacy lives on», *Irish Independent*. 9. april 2010.
19. 1 2 3   Churchill, Penny (9. februar 2017): «The Guinness family's incredible estate outside Dublin goes up for sale», *Country Life*
20. ↑  «Latouche, Peter (?1775-1830), of Bellevue, co. Wicklow», *History of Parliament Online*
21. 1 2 3 4 5 6 7   Lyons, Madeline (25. januar 2017): «Guinness ancestral home in Wicklow goes on sale for €28m», *Irish Times*
22. 1 2   O'Byrne, Robert (september 2018): *Luggala Days: The story of a Guinness house*. CICO Books. ISBN 978-1782496342.
23. 1 2   Mulcahy, Orna (28. august 2019): «Vast Luggala estate in Wicklow sold at discount to overseas buyer», *Irish Times*.
24. ↑  Keenan, Mark (14. mars 2014): «€80,000 per month...the real price of disappearing», *Irish Independent*
25. ↑   Walker, Penny (29. november 2019): «The Irish lough masquerading as a Scandinavian fjord», *Daily Telegraph*
26. ↑   O'Brien, Tim (1. oktober 2018): «Closure warning sign at Luggala disappoints hillwalkers», *Irish Times*
27. ↑  Coyle, Colin (27. oktober 2019): «Secretive Italian Count Padulli di Vighignolo outed as buyer of cut-price Luggala», *Sunday Times*
28. ↑  Gleeson, Colin (27. oktober 2019): «Reclusive Italian count believed to be buyer of Luggala estate», *Irish Times*
29. ↑  Crawley, Peter (19. desember 2019): «Garech Browne: *Last Days at Luggala* – ’We're skirting around the fact he was an alcoholic’», *Irish Times*
30. ↑  McCárthaigh, Sean (10. januar 2020): «Luggala: Contents of Guinness estate go on sale in London», *Irish Times*
31. ↑  O'Sullivan, Kevin (14. oktober 2018): «No change to public access at Luggala Estate, say owners», *Irish Times*
32. ↑  Buchanan, Myles (20. oktober 2018): «Protest over Luggala access gate», *Irish Independent*
33. ↑  «Mountaineering Ireland supports petition seeking State purchase of Luggala», *Mountaineering Ireland*. 18. oktober 2019
34. ↑  Siggins, Lorna (10. august 2018): «State urged to buy 4,000 acres of Luggala estate for public use», *Irish Times*
35. ↑  «Update on Luggala Estate» Arkivert 31. mars 2022 hos Wayback Machine. *Mountaineering Ireland*. 27. november 2019

Litteratur
----------

* Dillion, Paddy (1993): *The Mountains of Ireland: A Guide to Walking the Summits*. Cicerone. ISBN 978-1852841102.
* O'Byrne, Robert (september 2018): *Luggala Days: The story of a Guinness house*. CICO Books. ISBN 978-1782496342.
* Flanagan, David (2014): *Rock Climbing in Ireland*. Three Rock Books. ISBN 978-0956787422.
* Stewart, Simon (2013): *A Guide to Ireland's Mountain Summits: The Vandeleur-Lynams & the Arderins*. Collins Books. ISBN 978-1-84889-164-7.

Eksterne lenker
---------------

* (en) Luggala – kategori av bilder, video eller lyd på Commons
* (en) Lough Tay – kategori av bilder, video eller lyd på Commons
* Luggala, *Irish Climbing Online*
* Luggala Estate, Roundwood, County Wicklow, Ireland (PDF), *Sotheby's* (2018)
* Wicklow Online Rock Climbing Topos Arkivert 12. juli 2019 hos Wayback Machine. *Mountaineering Ireland*

|  |  |
| --- | --- |
| Oppslagsverk/autoritetsdata | VIAF
 |